sagorsarker/bangla-wikipedia huggingface dataset:
দরবস্ত ইউনিয়ন, গোবিন্দগঞ্জ

দরবস্ত ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
দরবস্ত ইউনিয়নের আয়তন ৩৫.১২ বর্গ কিলোমিটার।
এ ইউনিয়নের পূর্বে তালুক কানুপুর ইউনিয়ন, পশ্চিমে কাটাবাড়ী ইউনিয়ন, উত্তরে হোসেনপুর ইউনিয়ন, দক্ষিণে গুমানীগঞ্জ ইউনিয়ন অবস্থিত। গোবিন্দগঞ্জ উপজেলা থেকে এ ইউনিয়নের দূরত্ব প্রায় ১৫ কিলোমিটার।
১৯৩০ সালে দরবস্ত গ্রামের মরহুম মজিবর রহমান (বিএস সি) চেয়ারম্যান ছিলেন। তিনি তার গ্রামের নাম অনুসারে এই ইউনিয়নের নাম রাখেন দরবস্ত।
দরবস্ত ইউনিয়ন গোবিন্দগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার গোবিন্দগঞ্জ থানার আওতাধীন। এটি জাতীয় সংসদের ৩২নং নির্বাচনী এলাকা গাইবান্ধা-৪ এর অংশ। এটি ২৬টি মৌজায় বিভক্ত।
২০১১ সালের আদমশুমারি অনুযায়ী দরবস্ত ইউনিয়নের মোট জনসংখ্যা ৪৩,৭২৯ জন।
২০১১ সালের আদমশুমারি অনুযায়ী দরবস্ত ইউনিয়নের সাক্ষরতার হার ৭০%। এ ইউনিয়নে ২টি মাদ্রাসা, ৫টি মাধ্যমিক বিদ্যালয়, ২৬টি প্রাথমিক বিদ্যালয় ও ২টি বালিকা উচ্চ বিদ্যালয় রয়েছে।
দরবস্ত ইউনিয়ন কৃষি নির্ভর একটি অঞ্চল। এখানকার মাটি ফসল উৎপাদনের জন্য খুবই উর্বর।
দরবস্ত ইউনিয়ন একটি কৃষি নির্ভর এলাকা। অর্থনীতি ৯০% কৃষি/ফসল আবাদ থেকে হয়।
দরবস্ত ইউনিয়নে অবস্থিত ব্যাংকসমূহের তালিকা নিচে উল্লেখ করা হলো:
দরবস্ত ইউনিয়নের হাট-বাজারসমূহ:
দরবস্ত ইউনিয়নের দর্শনীয় স্থানসমূহ:
নাকাই ইউনিয়ন

নাকাই ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলা
র একটি প্রশাসনিক এল।াকা।
এই অঞ্চলের শিক্ষাহাড় ৬৫%
নাকাই ইউনিয়ন কৃষিতে অনেক সমৃদ্ধ।
এই অঞ্চলের মানুষ কৃষি নির্ভরশীল বেশি।
প্রচুর ধান উৎপাদন হয় এখানে।
এই অঞ্চলের লোকজন অর্থনৈতিক ভাবে মোটামুটি সমৃদ্ধশালী
মোঃ আবুল হোসেল
অঞ্চলের এক সময়ের বিখ্যাত বিড়ি
আবুল বিড়ি ফ্যাক্টরির মালিক।
এক নজরে নাকাই ইউনিয়নঃ
কালের স্বাক্ষী বহনকারী গোবিন্দগঞ্জ উপজেলার একটি ঐতিহ্যবাহী অঞ্চল হলো নাকাই ইউনিয়ন। কাল পরিক্রমায় আজ নাকই ইউনিয়ন শিক্ষা, সংস্কৃতি, ধমীয় অনুষ্ঠান, খেলা ধুলাসহ বিভিন্ন ক্ষেত্রে নিজস্ব স্বকিয়তা আজও সমুজ্জল।
(ক)নাম-০৮নং নাকাই ইউনিয়ন পরিষদ।
(গ) লোকসংখ্যা- ৩৯২০০জন (প্রায়)।
(ঘ) গ্রামের সংখ্যা- ১১টি।
(ঙ) মৌজা সংখ্যা-১১টি।
(চ) হাট/বাজার সংখ্যা-০২টি।
(ছ) উপজেলা সদর থেকে যোগাযোগের মাধ্যম-সি এনজি, রিক্সা, ভ্যান।
(জ) শিক্ষার হার-৮০%।
(ঝ) তহসীল অফিস-১টি
(ঞ) ডাকঘর-২টি
কমিউনিটি ক্লিনিক-০৩টি
কলেজ-২টি
সরকারী প্রাথমিক বিদ্যালয়-১৯টি।
বে-সরকারী রেজিঃ প্রাথমিক বিদ্যালয়-০৭টি।
উচ্চ বিদ্যালয়-০৩টি।
এবতেদায়ী মাদ্রাসা-০৫টি।
দাখিল মাদ্রাসা-০৩টি।
(ঝ) দায়িত্বরত চেয়ারম্যান-জনাব মোঃ সাজু খন্দকার
(ঞ) ইউপি ভবন স্থাপন কাল-০৩/১০/২০১০ইং।
হরিরামপুর ইউনিয়ন, গোবিন্দগঞ্জ

হরিরামপুর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
২০১১ সালের জন্মনিবন্ধন জরিপ অনুযায়ী হরিরামপুর ইউনিয়নের মোট জনসংখ্যা প্রায় ৪১,৯৯৩ জন।
১.বড়দহ ব্রীজ
রাখালবুরুজ ইউনিয়ন

রাখালবুরুজ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
মহাভারতের অংশ হিসেবে রাখালবুরুজের ইতিহাস অতি প্রাচীনতম। বিরাট রাজার ৬০ হাজারের বেশি গাভী ছিলো, সেই গাভীগুলোকে ঘাস খাওয়ানোর জন্য এবং ঘাস কাঁটার রাখালেরা এখানে আসতো। রাখালদের পদচারণা থেকেই এই এলাকার নামকরণ হয় প্রথমে রাখালপুর। তাঁরপর রাখালেরা গরু, মহিষ চরাতে এসে খেলার জন্য একটি উচুঁ স্থান বা ঢিবি তৈরী করেন যা দেখতে বুরুজের মত ছিল। রাখালদের ব্যবহৃত এই বুরুজ থেকেই এই গ্রামের নাম হয় রাখালবুরুজ ও পরবর্তীতে এই গ্রামের নামানুসারে এই ইউনিয়নের নামকরণ করা হয় রাখালবুরুজ ইউনিয়ন।
১. দরগাপাড়া
২. খামারপাড়া
৩. কামারপাড়া
৪. কাজীপাড়া
৫. কাজীরচক
৬. সরকারপাড়া
৭. ফকিরপাড়া 
৮. মিয়াপাড়া 
৯. চকমাকড়া
১০. চাঁদপুর
১১. অভিরামপুর
১২. লোনতলা
১৩. ধর্মপুর
১৪. কাজলা
১৫. কৃষ্ণপুর
১৬. পারসোনাইডাঙ্গা
১৭. পলাশবাড়ী
১৮. মাদারদহ
১৯. হরিনাথপুর
২০. বিশপুকুর
২১. জগন্নাথপুর
২২. পচারিয়া
০১। আমতলি বাজার
০২। ধর্মপুর বাজার
০৩। পীরপল বাজার
০৪। ঘিডাঙ্গা হাট
০৫। নতুন বাজার
০৬। মাঠের বাজার
গুমানীগঞ্জ ইউনিয়ন

গুমানীগঞ্জ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
এক নজরে গুমানীগঞ্জ ইউনিয়ন পরিষদ।
কালের স্বাক্ষী বহনকারী করোতোয়ার তীরে গড়ে উঠা গোবিন্দগঞ্জ উপজেলার একটি ঐতিহ্যবাহী অঞ্চল হলো গুমানীগঞ্জ ইউনিয়ন ।কাল পরিক্রমায় আজ গুমানীগঞ্জ ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল এবং গোটা গাইবান্ধা জেলায় সুপরিচিত।
গুমানীগঞ্জ ইউনিয়ন ২১ গ্রাম নিয়ে গঠিত। মোট মৌজা ২১ টি। আয়তন: ৭২১৯ একর (১৯.১২বর্গ কিলোমিটার)। গুমানিগঞ্জ ইউনিয়নের সাক্ষরতার হার ২২.৩%। (২০০৭)
•পারগয়রা
•ফুলপুকুরিয়া
•অনন্তপুর
•তরফমনু
•বালুভড়া
•ছয়ঘরিয়া
•ঘূগা
•জরিপপুর
•কোচমর্দন বাড়ইপাড়া
•গুমানীগঞ্জ উপ-স্বাস্থ্য কেন্দ্র,পারগয়ড়া
•অনন্তপুর কমিউনিটি ক্লিনিক
•জরিপপুর কমিউনিটি ক্লিনিক
•ঘুগা কমিউনিটি ক্লিনিক
•বালুভড়া কমিউনিটি ক্লিনিক
•নাগেরভিটা কমিউনিটি ক্লিনিক
গুমানীগঞ্জ ইউনিয়নের ভূমি অফিস কাচারি গুমানীগঞ্জ গ্রামে অবস্থিত।
গুমানীগঞ্জ ইউনিয়নের অর্থনীতি মূলত কৃষি নির্ভর।
শালমারা ইউনিয়ন

শালমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
কালের স্বাক্ষী বহনকারী বাঙ্গালী নদীর তীরে গড়ে উঠা একটি ঐতিহ্যবাহী অঞ্চল হলো শালমারা ইউনিয়ন। কাল পরিক্রমায় আজ শালমারা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা নিয়ে আজও এক অনন্য নাম।clip_image001ক) নাম – ১৭ নং শালমারা ইউনিয়ন পরিষদ। এর আয়তন – ৩০.৭০(বর্গ কিঃ মিঃ)
গ্রামের সংখ্যা – ১৫টি। মৌজার সংখ্যা – ১৫ টি।
১. শালমারা।
২. উলিপুর
৩. শাখাহাতী বালুয়া
৪. হামছাপুর
৫. মিরাপাড়া
৬. হিয়াতপুর
৭. কলাকাটা
8. বিদেশি দোয়াইল
9. দামগাছা
10. পচারিয়া
11. বুড়াবুড়ী 
12. নীলকন্ঠপুর
13.হাবীবের বাইগুনী
14. কিসমতের বাইগুনি
15. উজিরের পাড়া
লোকসংখ্যা – 38578জন (প্রায়) (২০১১ সালের জন্ম নিবন্ধন তথ্য অনুযায়ী)
ইউনিয়ন স্বাস্থ্য কেন্দ্র
ইউনিয়ন স্বাস্হ্য কেন্দ্রের দ্বায়িত্ব প্রাপ্ত কর্মকর্তার নাম: মো. জাফরুল ইসলাম, উপ-সহকারী কমিউনিটি মেডিকেল অফিসার।
শিক্ষার হার –৬০%।
উচ্চ বিদ্যালয়ঃ ৪টি, শালমারা উচ্চ বিদ্যালয়, পচারিয়া উচ্চ বিদ্যালয়, বুড়াবুড়ী উচ্চ বিদ্যালয়।
মাদ্রাসা- ২টি। শাখাহাতী দাখিল মাদরাসা
সরকারী প্রাথমিক বিদ্যালয়- ৯টি, শালমারা সরকারি প্রাঃ বিদ্যালয়, জীবনগাড়ী সরকারি প্রাথমিক বিদ্যালয়, দোয়াইল সরকারি প্রাঃ বিদ্যালয়, পচারিয়া সরকারি প্রাঃ বিদ্যালয়, দামগাছা সরকারি প্রাঃ বিদ্যালয়, শাখাহাতী বালুয়া সরকারি প্রাঃ বিদ্যালয়, ঘুগা গারামাড়া সরকারি প্রাঃ বিদ্যালয়, কালিতলা সরকারি প্রাঃ বিদ্যালয়
বে-সরকারী রেজিঃ প্রাঃ বিদ্যালয়- ৮টি,
প্রধান কৃষিজ ফসলের মধ্যে রয়েছে ধান, পাট, ভূট্টা, ও আঁখ।
শালমারা কলা বিক্রির জন্য জেলা জুড়ে সুনাম আছে।
1। কালিতলা বাজার।১৯ দশক থেকে এই বাজার হয়ে আসছে।
2। শালমারা রেলওয়ে স্টেশন।
3। বুরুলিয়া বিল উলিপুর।
হাটবাজার
১। শালমারা রেলওয়ে ষ্টেশন বাজার।
২। বালুয়া বাজার
৩। কালিতলা বাজার
৪। উজিরেরপাড়া সাহাপাড়া বাজার
5। বুড়াবুড়ি বাজার
6। ডাকুমারা বাজার (দামগাছা)
শালমারা উচ্চ বিদ্যালয়
শাখাহাতী দাখিল মাদরাসা
1। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ফেব্রুয়ারি ২০১৭। এখানে তারিখের মান পরীক্ষা করুন: |সংগ্রহের-তারিখ= (সাহায্য)
রফিকুল ইসলাম (নির্বাচন কমিশনার)

রফিকুল ইসলাম হলেন বাংলাদেশের একজন সাবেক সচিব যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।
রফিকুল ইসলাম ১৯৫৫ সালের ১ জানুয়ারি রাজশাহী জেলার গোদাগাড়ী উপজেলায় জন্মগ্রহণ করেন। তার পিতার নাম তুফানি মন্ডল এবং মাতার নাম রহিমা বেগম। শিক্ষাজীবনে তিনি গোদাগাড়ি উচ্চ বিদ্যালয় থেকে মাধ্যমিক এবং রাজশাহী কলেজ থেকে উচ্চ মাধ্যমিক সম্পন্ন করে বুলগেরিয়ার একটি বিশ্ববিদ্যালয়ে অর্থনীতিতে স্নাতকোত্তর ডিগ্রী অর্জন করেন। এছাড়া আর্থিক ব্যবস্থাপনা বিষয়ে যুক্তরাজ্যের একটি বিশ্ববিদ্যালয় থেকেও ডিগ্রী অর্জন করেন। ২০০৪ সালে একই বিষয়ে মার্কিন যুক্তরাষ্ট্র থেকে পিএইচডি ডিগ্রী অর্জন করেন।
রফিকুল ইসলাম ১৯৮৪ সালে বাংলাদেশ সিভিল সার্ভিস পরীক্ষায় উত্তীর্ণ হয়ে ১৯৮২ ব্যাচে প্রশাসন ক্যাডারে সরকারি চাকুরীতে প্রবেশ করেন। তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের অধীন তথ্য ও যোগাযোগ প্রযুক্তি অধিদপ্তর এর মহাপরিচালক ও বিজ্ঞান ও প্রযুক্তি মন্ত্রণালয়ের সচিব হিসেবে দায়িত্ব পালন করেন। এছাড়া বাংলাদেশ নির্বাচন কমিশনেও প্রকল্প পরিচালক, যুগ্মসচিব ও অতিরিক্ত সচিব হিসেবে কাজ করেন। ২০১৩ সালের ৩১ ডিসেম্বর সচিব হিসেবে তিনি অবসর গ্রহণ করেন।
২০১৭ সালের ১৫ ফেব্রুয়ারিতে রফিকুল ইসলাম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
ব্যক্তিগত জীবনে রফিকুল ইসলাম, নাজমুন আরা বেগমের সাথে বিবাহ বন্ধনে আবদ্ধ হন। নাজমুন আরা ইডেন মহিলা কলেজের একজন অধ্যাপিকা ছিলেন। এই দম্পতির এক পুত্র ও এক কন্য সন্তান রয়েছে।
এ কে এম নূরুল ইসলাম

এ কে এম নূরুল ইসলাম (১ আগস্ট ১৯১৯ - ১৪ নভেম্বর ২০১৫) বাংলাদেশী রাজনীতিবিদ যিনি উপরাষ্ট্রপতি ও হাইকোর্টের বিচারপতি ছিলেন। তিনি আইনমন্ত্রী ও শিক্ষামন্ত্রী হিসেবেও দায়িত্ব পালন করেন। তিনি ছিলেন বাংলাদেশের দ্বিতীয় প্রধান নির্বাচন কমিশনার।
এ কে এম নূরুল ইসলাম ১ আগস্ট ১৯১৯ সালে মানিকগঞ্জের হরিরামপুরের পূর্ব খলিলপুর গ্রামে জন্মগ্রহণ করেন। তিনি ১৯৪১ সালে ম্যাট্রিকুলেট পাশ করেন। ১৯৪৫ সালে ঢাকা বিশ্ববিদ্যালয় থেকে ইংরেজিতে অনার্স সহ বিএ ডিগ্রী নিয়ে কলকাতা বিশ্ববিদ্যালয়ে ইংরেজি সাহিত্যে ভর্তি হয়ে ১৯৪৭ সালে এমএ পাশ করেন।
তার স্ত্রী জাহানারা আরজু একুশে পদক প্রাপ্ত কবি ও সাহিত্যিক ছিলেন। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।
নুরুল তৎকালীন পূর্ব পাকিস্তানের ঢাকা হাইকোর্টের অতিরিক্ত বিচারপতি হিসেবে ২১ অক্টোবর ১৯৬৮ সালে শপথ গ্রহণ করেন এবং ১৯৭০ সালে স্থায়ী বিচারপতি নিযুক্ত হন। ৮ জুলাই ১৯৭৭ থেকে ১৭ মে ১৯৮৫ পর্যন্ত তিনি বাংলাদেশের প্রধান নির্বাচন কমিশনার ছিলেন।
তিনি ঢাকা সিটি ‘ল’ কলেজের প্রতিষ্ঠাতা এবং সিনিয়র অধ্যাপক ছিলেন।
১৭ ফেব্রুয়ারি ১৯৮৫ থেকে ২৪ মার্চ ১৯৮৬ পর্যন্ত তিনি বাংলাদেশের আইন মন্ত্রী ছিলেন। ২৪ মার্চ ১৯৮৬ থেকে ২৫ মে ১৯৮৬ পর্যন্ত তিনি বাংলাদেশের শিক্ষামন্ত্রী ছিলেন। রাষ্ট্রপতি এরশাদের অধীনে ৩০ নভেম্বর ১৯৮৬ থেকে ৩০ আগস্ট ১৯৮৯ পর্যন্ত তিনি উপরাষ্ট্রপতি হিসেবে দায়িত্ব পালন করেন।
১৯৯৬ সালে তিনি বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে মানিকগঞ্জ-২ আসন থেকে পরাজিত হয়ে ছিলেন।
তার স্ত্রী একুশে পদক বিজয়ী কবি জাহানারা আরজু। তাদের চার সন্তান, মেয়ে প্রফেসর মারিনা জাহান এবং লুবনা জাহান, ছেলে বাংলাদেশের ২৫ তম প্রধান বিচারপতি মোঃ আশফাকুল ইসলাম এবং ইঞ্জিনিয়ার মোহাম্মদ জহিরুল ইসলাম।
নুরুল ১৪ নভেম্বর ২০১২ ঢাকায় মারা যান। তাকে ঢাকা বিভাগের মানিকগঞ্জে হরিরামপুরে দাফন করা হয়।
পাটলী ইউনিয়ন

পাটলী ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
পাটলী ইউনিয়নের পূর্বে মিরপুর ইউনিয়ন পশ্চিমে কলকলিয়া ইউনিয়ন, দক্ষিণে জগন্নাথপুর পৌরসভা, উত্তরে ভাতগাঁও ইউনিয়ন (ছাতক)।
জগন্নাথপুর উপজেলার পাটলী গ্রাম প্রাচিন ঐতিহ্যবাহী গ্রাম। ১১৯১ খ্রিষ্টাব্দে লাউড় রাজ্যের রাজা বিজয় মাণিক্য জগন্নথপুরের পান্ডুয়া (বর্তমান পেরুয়া) নামে লাউড় রাজ্যের অধিনে এক শাখা রাজ্যের স্থাপনা করেন। জগন্নাথপুরের পাণ্ডুয়া রাজ্য থেকে রাজা বিজয় মাণিক্য সেই সময় নিজ নামের সঙ্গে দুই স্ত্রীর নাম যুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। সেই সিক্কা মুদ্রাই রাজা বিজয় মাণিক্যের রাজ্যের প্রমাণ। পান্ডুয়া রাজ্যের বিবরণে পাওয়া যায়; বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য জগন্নাথপুরে স্থাপন করেন এবং উচ্চ পর্যায়ের বাহ্মণদেরকে অনেক লাখে রাজ ভূমিও দান করেন। উল্লেখ্য যে, বঙ্গের পাটলীপুত্র থেকে আগত পণ্ডিত শ্রেণীর বাহ্মণদের যে স্থানে স্থপনা গড়ে দিয়েছিলেন, সে স্থানই বাহ্মণ পণ্ডিতদের পৈত্রিক নিবাস পাটলীপুত্রের স্মৃতি বহন করে সেই নামানুসারে পরিচিত হয়। পরবর্তিকালে এটি পাটলী নামে রূপান্তর হয়। কালের পরিবর্ততে ১২০৪ খ্রিষ্টাব্দে ইখতিয়ার উদ্দীন মোহাম্মদ বিন বখতিয়ার খিলজির বঙ্গবিজয়ের মধ্য দিয়ে শ্রীহট্ট মুসলমানদের অধিকৃত হয় এবং ১৩০৩ খ্রিষ্টাব্দে আউলিয়া শাহ জালাল (রহ:) দ্বারা শ্রীহট্টের গৌড় রাজ্য বিজিত হলে, দিল্লীর সুলতানদের মাধ্যমে রাষ্ট্রীয়ভাবে মুসলিম শাসন প্রতিষ্ঠিত হয়। তারই ধারাবাহিকতায় হযরত শাহ জালাল এর সঙ্গীঅনুসারিগণদের মধ্য হতে ইসলাম ধর্ম প্রচারে আট জন আউলিয়া জগন্নাথপুর রাজ্যে আসেন। এভাবে সোলতানি আমল অতিবাহিত হয়ে মোঘল সোলতানাতের আবির্ভাব ঘটে। শতের শতকের শেষ দিগে পরিবারিক অন্তকোহলে জগন্নাথপুর রাজ্যে পরিসমাপ্তি হয়। শতরে'শ শতকের পরে লাউড় ও জগন্নাথপুর রাজ্য স্বাধীনতা হারায় এবং মোঘলরা এর নিয়ন্ত্রক হন। তখন পাটলীর রাজ্য আশ্রিত বাহ্মণ অনেকেই সুবিদা বঞ্চিত হয়ে মোঘলদের হতে জায়গা-জমি ইজারা-বন্ধবস্ত গ্রহণ করে বসবাস করেন। ১৭৬৫ খ্রিষ্টাব্দে সিলেট বিভাগ ইস্ট ইন্ডিয়া কোম্পানীর অধিকারভূক্ত হয় ১৭৭২ খ্রিষ্টাব্দে গঠিত হয় (সাবেক) সিলেট জেলা। ১৮৭৭ খ্রিষ্টাব্দে সুনামগঞ্জকে মহকুমায় উন্নীত করা হলে প্রশাসনিক ব্যবস্থা প্রশারে বাংলাদেশের পল্লী অঞ্চলের সর্বনিম্ন প্রশাসনিক ইউনিট ইউনিয়ন গঠিত হয়। গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামের ভিত্তিতেই ইউনিয়ন নাম রাখা হয়। এভাবে পাটলী গ্রামের নামে পাটলী ইউনিয়নের নাম করণ করা হয়।
এই ইউনিয়ন ৯টি ওয়ার্ড, ২৯টি মৌজা ও ৫০টি গ্রাম নিয়ে গঠিত।
মইজপুর, রসুলগঞ্জ বাজার
দক্ষিণ হামছাদী ইউনিয়ন

দক্ষিণ হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার উত্তরাংশে দক্ষিণ হামছাদী ইউনিয়নের অবস্থান। এ ইউনিয়নের উত্তরে উত্তর হামছাদী ইউনিয়ন, পূর্বে পার্বতীনগর ইউনিয়ন, দক্ষিণে লক্ষ্মীপুর পৌরসভা ও দালাল বাজার ইউনিয়ন এবং পশ্চিমে দালাল বাজার ইউনিয়ন ও রায়পুর উপজেলার বামনী ইউনিয়ন অবস্থিত।
দক্ষিণ হামছাদী ইউনিয়ন লক্ষ্মীপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দালাল বাজার ইউনিয়ন

দালাল বাজার বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পশ্চিমাংশে দালাল বাজার ইউনিয়নের অবস্থান। এ ইউনিয়নের দক্ষিণে চর রুহিতা ইউনিয়ন; পূর্বে লক্ষ্মীপুর পৌরসভা ও দক্ষিণ হামছাদী ইউনিয়ন; উত্তরে দক্ষিণ হামছাদী ইউনিয়ন, রায়পুর উপজেলার বামনী ইউনিয়ন ও সোনাপুর ইউনিয়ন এবং পশ্চিমে রায়পুর উপজেলার চর মোহনা ইউনিয়ন অবস্থিত।
দালাল বাজার ইউনিয়ন লক্ষ্মীপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দালাল বাজার ইউনিয়নের প্রধান হাট-বাজার হল দালাল বাজার।
চর রুহিতা ইউনিয়ন

চর রুহিতা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
চররুহিতা ইউনিয়ন লক্ষ্মীপুর জেলার সদর উপজেলাধীন অর্থাৎ লক্ষ্মীপুরের দক্ষিণাঞ্চলে অবস্থিত। লক্ষ্মীপুর সদর উপজেলার এই দক্ষিণাঞ্চল মুক্তিযুদ্ধের চারণ ভূমি হিসেবে ও বেশ পরিচিতি রয়েছে। এই ইউনিয়নটি একটি ঐতিহ্যবাহী ইউনিয়ন যার আয়তন ২৮.৫৫ বর্গ কিলোমিটার এবং এই ইউনিয়নের জনসংখ্যা প্রায় ৬২,১১৭ হাজার, এই ইউনিয়নে রয়েছে ৪৪ কিঃমিঃ রাস্তা যার অধিকাংশই কাঁচা রাস্তা।চররুহিতা ইউনিয়ন ৬টি গ্রাম এবং এটি ৯ ওয়ার্ডে বিভক্ত। ইউনিয়নের ৬টি গ্রামের মধ্যে চররুহিতা গ্রামটি অন্য সব গ্রামের চাইতে বড় বিধায় এর নামকরণ করা হয়েছে চররুহিতা ইউনিয়ন।
৬২,১১৭ (২০১২ সালের অনুযায়ী), মোট ভোটার-২৫,০০০। 
লক্ষ্মীপুর সদর উপজেলার পশ্চিমাংশে চর রুহিতা ইউনিয়নের অবস্থান। এ ইউনিয়নের উত্তরে দালাল বাজার ইউনিয়ন, পূর্বে লক্ষ্মীপুর পৌরসভা ও শাকচর ইউনিয়ন, দক্ষিণে শাকচর ইউনিয়ন ও চর রমণীমোহন ইউনিয়ন এবং পশ্চিমে রায়পুর উপজেলার দক্ষিণ চর বংশী ইউনিয়ন ও চর মোহনা ইউনিয়ন অবস্থিত।দক্ষিণে চর রমনী মোহনা ইউনিয়ন, দক্ষিণ পশ্চিমে দক্ষিণ চরবংশী ইউনিয়ন, পশ্চিমে চাঁদপুর মেঘনা নদী, উত্তরে রামগঞ্জ উপজেলা, উত্তর পূর্ব দিকে দালাল বাজা্র ইউনিয়ন ও রায়পুর  উপজেলা পূর্বদিকে লক্ষ্মীপুর জেলা। ইউনিয়নের চার পাশে বেড়ী বাধ।
চর রুহিতা ইউনিয়ন লক্ষ্মীপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চররুহিতা ইউনিয়ন জনসংখ্যার দিক দিয়ে লক্ষ্মীপুর জেলার বড় ইউনিয়ন। এই ইউনিয়ন দুই ভাগে বিভক্ত। বেড়ি বাঁধের পূর্ব পাড় যা পূর্ব চররুহিতা নামে পরিচিত। এখানে ইউনিয়নের ৭, ৮ ও ৯ নং ওয়ার্ড। আর পশ্চিম পাড় চররুহিতা সহ আরো কয়েকটা গ্রাম নিয়ে গঠিত, এখানে ১,২,৩,৪,৫ ও ৬ নং ওয়ার্ড। 
পূর্ব চররুহিতার সাথে লক্ষ্মীপুর শহর বাজারের যোগাযোগ গোডাউন রোড হয়ে তেরবেকি কাচারিবাগ হয়ে কাঞ্চনিবাজার। আর পশ্চিমের যোগাযোগ লক্ষ্মীপুর শহর থেকে উত্তর স্টেশন হয়ে ইটের পোল দিয়ে রসুলগঞ্জ বাজার।
চর রুহিতা ইউনিয়নের প্রধান বাজার হলো রসুলগঞ্জ বাজার। এছাড়া কাঞ্চনি বাজার নামে আরও একটি বড় বাজার আছে। তাছাড়া বটতলী, নবীগঞ্জ নামে দুটি ছোট বাজার আছে। জনতা বাজার, ইছা হাজীর তেমুহনী, রাণীর হাট, সাদ্দার পোল, হুলির রাস্তা নামে চারটি অনিয়মিত বাজার আছে।
রসুলগঞ্জ বাজার দিঘি
1. রসুলগঞ্জ বাজার দিঘি লক্ষ্মীপুর জেলার রসুলগঞ্জ এলাকায় অবস্থিত একটি প্রাকৃতিক জলাশয়। এটি প্রায় ২ একর জায়গা জুড়ে বিস্তৃত এবং স্থানীয় জনগণের কাছে একটি জনপ্রিয় দর্শনীয় স্থান। দিঘির সৌন্দর্য, চারপাশের প্রকৃতি ও নৌকা চলাচল এটিকে বিশেষ আকর্ষণীয় করে তুলেছে। এটি একসময় কৃষি সেচের কাজে ব্যবহৃত হতো, বর্তমানে এটি বিনোদন ও পর্যটনের জন্য পরিচিত।
তথ্য সুত্র : 
2. চৌধুরী বাড়ী দিঘি, রসুলগঞ্জ
চৌধুরী বাড়ী দিঘি রসুলগঞ্জ এলাকার অন্যতম সুন্দর ও ঐতিহ্যবাহী স্থান। এটি জনাব জালালউদ্দিন চৌধুরীর পৈতৃক সম্পত্তিতে স্থাপিত একটি ঐতিহাসিক দিঘি, যা দীর্ঘদিন ধরে স্থানীয় সংস্কৃতি ও পরিবেশের অংশ হয়ে আছে।
এখানে দুটি বিশাল দিঘি রয়েছে, যা এলাকাবাসীর জন্য জলাধার ও প্রাকৃতিক সৌন্দর্যের উৎস হিসেবে পরিচিত। দিঘির চারপাশে মনোরম পরিবেশ ও শান্ত আবহাওয়া ভ্রমণপিপাসুদের আকর্ষণ করে। এছাড়াও, এখানে বিভিন্ন প্রকার গবাদি পশু, যেমন গরু, ছাগল, খরগোশসহ অন্যান্য প্রাণী পালন করা হয়, যা এটি কৃষি ও পশুপালনের জন্য গুরুত্বপূর্ণ স্থানে পরিণত করেছে।
এই মনোমুগ্ধকর স্থানটি প্রাকৃতিক সৌন্দর্য ও ঐতিহ্যের অনন্য সংমিশ্রণ, যা দর্শনার্থীদের জন্য এক বিশেষ আকর্ষণ হতে পারে। 
ঠিকানা: XQ2M+5HH চৌধুরী বাড়ি দিঘি, Bangladesh
চিলাউড়া হলদিপুর ইউনিয়ন

চিলাউড়া হলদিপুর ইউনিয়ন বাংলাদেশ রাষ্ট্রের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক ইউনিট।
চিলাউড়া হলদিপুর ইউনিয়ন পরিষদের পূর্ব ও দক্ষিণে রানীগঞ্জ ইউনিয়ন পূর্বে জগন্নাথপুর পৌরসভা, পশ্চিমে দিরাই উপজেলা, রানীগঞ্জ ইউনিয়ন 
উত্তরে কলকলিয়া ইউনিয়ন । 
জগন্নাথপুর উপজেলার পশ্চিম অংশে প্রায় ৫ কিলোমিটার দূরে অবস্থিত জগন্নাথপুর উপজেলার সাবেক ০৯ টি বর্তমান ০৮ টি ইউনিয়নের মধ্যে ৫ নং চিলাউড়া হলদিপুর ইউনিয়ন পরিষদ। চিলাউড়া গ্রামে প্রাচিন কালে লোকবসতি গড়ে উঠেছিল জগন্নাথপুরের বর্তমান চিলাউড়া নামকরণটি আনুমানিক দ্বাদশ শতাব্দীতে হয়েছিল প্রাচীন কিছু নথিপত্র থেকে জানা যায় কিছু তাবলীগ জামাতের লোক ইসলামের দাওয়াত দিতে গিয়ে এই গ্রামে এসেছিলো এবং তাদের ৪০ দিনের একটি চিল্লা ছিল সেই চিল্লা থেকেই চিলাউড়া গ্রাম নামকরণকরা হয়েছিল। সেই সময় জগন্নাথপুর সংলগ্ন পেরুয়া রাজা পান্ডুয়া রাজ্য অবস্থিত ছিল । বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য লাউড় রাজ্য সহ জগন্নাথপুরে পান্ডুয়া রাজ্যের বিভিন্ন স্থানে প্রায় সাতশত বাহ্মণ পরিবারকে আশ্রয় প্রদান করেন । সে সময় চিলাউড়ায় আট পরিবার বাহ্মণ আশ্রিত হন । চিলাউড়া গ্রামের যে স্থানে আট পরিবার বাহ্মণ বাস করতেন সে স্থান আট ঘর নামে পরিচিত হয়। যাহা এখন আটঘর পাড়া নামে অবহিত হচ্ছে । এ ইউনিয়নটি হলদিপুর ইউনিয়ন হিসাবে জন্মলগ্ন থেকে প্রতিষ্ঠা লাভ করে। পরবর্তী কালে চিলাউড়া গ্রামের মো: আব্দুল গফুর সাথে আরও দুজন হারুনুর রশিদ, মাওলানা মনোয়ার আলম বাংলাদেশ হাইকোর্টে রীট পিটিশন করলে, মহামন্য হাইকোর্টের রায়ের প্রেক্ষিতে ইউনিয়নটি হলদিপুরের সাথে চিলাউড়া নাম যুক্তে চিলাউড়া হলদিপুর ইউনিয়ন পরিষদ নাম ধারণ করে। চিলাউড়া হলদিপুর ইউনিয়ন নলুয়া ও মইয়ার হাওড়ের প্রাকৃতিক সৌন্দর্য্যের মধ্যদিয়ে অন্যতম দর্শনীয় স্থান হিসাবে পরিচিতি লাভ করেছে।
বাঙ্গাখাঁ ইউনিয়ন

বাঙ্গাখাঁ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার মধ্যাংশে বাঙ্গাখাঁ ইউনিয়নের অবস্থান। এ ইউনিয়নের উত্তরে বশিকপুর ইউনিয়ন ও পার্বতীনগর ইউনিয়ন, পশ্চিমে পার্বতীনগর ইউনিয়ন ও লক্ষ্মীপুর পৌরসভা, দক্ষিণে লাহারকান্দি ইউনিয়ন ও মান্দারী ইউনিয়ন এবং পূর্বে দত্তপাড়া ইউনিয়ন অবস্থিত।
বাঙ্গাখাঁ ইউনিয়ন লক্ষ্মীপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
"ভাঙ্গাখা উচ্চ বিদ্যালয়"
এই ইউনিয়ন এ সবচেয়ে বড় হাটবাজার এর নাম জকসিন বাজার।
ডা: হাফিজ উল্যা চেয়ারম্যান
বাংলাদেশে পোল্ট্রি চাষ

বাংলাদেশে পোল্ট্রি চাষ হল বিভিন্ন ধরনের পাখির মাংস, ডিম, পালক উৎপাদন অথবা বিক্রয়ের জন্য গৃহীত প্রক্রিয়া। বাংলাদেশে পোল্ট্রি বা গৃহপালিত পাখি সবচেয়ে বেশি মাংস ও ডিম উৎপাদনের জন্য ব্যবহৃত হয়।
বাংলাদেশের আবহাওয়া পোল্ট্রি চাষের জন্য অনেক বেশি অনুকূল বা বন্ধুত্ব সুলভ। বহু বছর আগ থেকে এখানকার মানুষ বিভিন্ন ধরনের স্থানীয় জাতের পাখি পালন করে আসছে। কিন্তু এদের উৎপাদনশীলতা যথেষ্ট কম হওয়ায় খামার প্রতিষ্ঠার প্রয়োজনীয়তা দেখা দেয়। ব্রিটিশ শাসনামলে ঢাকার তেজগাঁওয়, নারায়ণগঞ্জ ও সিলেটে পোল্ট্রি খামার তৈরি করা হয়েছিল। পরবর্তীতে পাকিস্তান সরকার ১৯৫৮ সালে চট্টগ্রামের পাহাড়তলী, সীতাকুন্ডু, বরিশাল, যশােহর, খুলনা, রাজশাহীতে পোল্ট্রি (হাঁস-মুরগির) খামার তৈরি করে। বাংলাদেশে ২০০৫ সালে মোট পোল্ট্রি পাখির সংখ্যা ছিল প্রায় ১৮ কোটি ৮৩ লক্ষ এবং বার্ষিক প্রায় ৫৩৬ কোটি ৯০ লক্ষ ডিম উৎপন্ন হয়েছিল। প্রাণীসম্পদ অধিদপ্তরের তথ্য অনুযায়ী ২০১৫ সালে দেশে ৪৫টি সরকারি হাসঁ-মুরগির খামার রয়েছে, যার মধ্যে ৮টি বাচ্চা উৎপাদন করা হয় এবং ৬৪,৭৫৯টি বেসরকারি নিবন্ধিত সহ ১,৬০,৫০৯টি খামার রয়েছে। এ খামারগুলো থেকে প্রতিদিন গড়ে ২.৩ কোটি ডিম এবং ১,৫৩০ টন মাংস উপৎপাদিত হয়, যা দেশের মোট মাংস উৎপাদনের ৩৭ শতাংশ।
২০১৭ সালের হিসাব অনুযায়ী বাংলাদেশে পোল্ট্রি শিল্পে বিনিয়োগ হয়েছে ৩০ হাজার কোটি টাকা। একটি পরিসংখ্যান অনুযায়ী এদেশে ১৫০,০০০ লাখ পোল্ট্রি ফার্ম আছে। ২০১৭ সালের ২ থেকে ৪ মার্চে পোল্ট্রি সায়েন্স অ্যাসোসিয়েশনের বাংলাদেশ শাখা ঢাকার বসুন্ধরা কনভেনশন সেন্টারে দশম আন্তর্জাতিক পোল্ট্রি শো অ্যান্ড সেমিনারের আয়োজন করেছিল
বাংলাদেশে পোল্ট্রির মধ্যে মাংসের জন্য সবচেয়ে বেশি ব্যবহৃত হয় ব্রয়লার মুরগি এবং ডিমের জন্য লেয়ার মুরগি।
লাহারকান্দি ইউনিয়ন

লাহারকান্দি বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লাহারকান্দি ইউনিয়নের আয়তন ৪৮৫৮.৭২ একর।
"২০১১ সালের আদমশুমারী অনুযায়ী,"
লাহারকান্দি ইউনিয়নের মধ্যে পরিবার সংখ্যা আছে ৬২২২ টি।
জনসংখ্যা ৪২,২৫৭ জন। এর মধ্যে পুরুষ ২১,১০৫ জন ও মহিলা ২১,১৫২ জন।
লক্ষ্মীপুর সদর উপজেলার মধ্যাংশে লাহারকান্দি ইউনিয়নের অবস্থান। এ ইউনিয়নের উত্তরে বাঙ্গাখাঁ ইউনিয়ন, পশ্চিমে লক্ষ্মীপুর পৌরসভা ও টুমচর ইউনিয়ন, দক্ষিণে ভবানীগঞ্জ ইউনিয়ন এবং পূর্বে মান্দারী ইউনিয়ন অবস্থিত।
লাহারকান্দি ইউনিয়ন লক্ষ্মীপুর সদর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ১৩টি মৌজায় বিভক্ত যা পরবর্তীতে গ্রামে রুপান্তর হয়। গ্রামগুলো হল:
লাহারকান্দি ইউনিয়নে ১২ কিলোমিটার পাকা রাস্তা, ৩৫ কিলোমিটার কাঁচা রাস্তা, ৮ কিলোমিটার ইটের সলিং রাস্তা রয়েছে।
লাহারকান্দি ইউনিয়নের উপর দিয়ে প্রবাহিত হচ্ছে পিয়ারাপুর খাল (ওয়াপদা খাল)।
জকসিন বাজার থেকে (১৪নং মান্দারি এবং ১৫নং লাহারকান্দি) ইউনিয়ন এর সীমানা দিয়ে প্রবাহিত হচ্ছে ভুলুয়ার খাল। 
লাহারকান্দি ইউনিয়নের প্রধান ৩টি হাট-বাজার হল জকসিন দক্ষিণ পশ্চিম বাজার, চাঁদখালী বাজার (জুগির হাট) এবং কুমিদপুর বাজার।
শাকচর ইউনিয়ন

শাকচর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
০৯ বর্গ কি.মি.।
লক্ষ্মীপুর সদর উপজেলার মধ্যাংশে শাকচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে চর রুহিতা ইউনিয়ন, দক্ষিণে চর রমণীমোহন ইউনিয়ন এবং পূর্বে টুমচর ইউনিয়ন অবস্থিত।
শাকচর ইউনিয়ন লক্ষ্মীপুর সদর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
আশারকান্দি ইউনিয়ন

আশারকান্দি ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ১২৬০৮ বর্গকিলোমিটার ও জনসংখ্যা ২৭,৮৯৩।
আশারকান্দি ইউনিয়নের পূর্বে সিলেটের ওসমানী নগর উপজেলা, পশ্চিমে পাইলগাঁও ইউনিয়ন, উত্তরে সৈয়দপুর শাহারপাড়া ইউনিয়ন এবং দক্ষিণে হবিগঞ্জের নবীগঞ্জ উপজেলা অবস্থিত।
দ্বাদশ শতাব্দিতে লাউড় রাজ্যের অধিপতি রাজা বিজয় মাণিক্য জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেন । তত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন । তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান । পান্ডুয়া রাজ্য পরবর্তীতে জগন্নাথ মিশ্র বাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে । প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে । জগন্নাথপুর রাজ্য পূর্বে সিলেট জেলার বিশ্বনাথ ও ওসমানীনগর উপজেলা, উত্তরে ছাতক ও দক্ষিণ সুনামগঞ্জ উপজেলা, পশ্চিমে দিরাই উপজেলা এবং দক্ষিণে হবিগঞ্জ জেলার নবীগঞ্জ উপজেলা পর্যন্ত বিস্তৃত ছিল । ১৩০৩ খ্রিস্টাব্দে ইয়েমেনদেশীয় তাপস হজরত শাহজালাল (রহ.) ৩৬০ জন সফরসঙ্গী নিয়ে প্রাচীন শ্রীহট্টের গৌড় রাজ্য জয় করেন। শাহজালালের সঙ্গী ও অনুসারীগণ ইসলামের পবিত্র বাণী নিয়ে শ্রীহট্টসহ বঙ্গদেশের বিভিন্ন স্থানে ছড়িয়ে পড়েন। তারই ধারাবাহিকতায় ৮ জন আউলিয়া জগন্নাথপুর রাজ্যে আসেন। জগন্নাথপুরে আগত আউলিয়াদের অন্যতম দুই জন দাওর বখশ খতিব ও শাহ ফৈজ উদ্দিন বা ফেছন উদ্দিন আশারকান্দি ইউনিয়নে আস্তানা গড়েন বলে অচ্যুতচরণ চৌধুরী তত্ত্বনিধির শ্রীহট্টের ইতিবৃত্তসহ বিভিন্ন ইতিহাসে উল্লেখ রয়েছে । শাহজালালের সঙ্গী দাওর বখশ খতিব যে স্থানে আস্তানা গড়েন ইহাই দাওরাই গ্রাম নামে পরিচিত হয় এবং শাহ ফৈজ উদ্দিন বা ফেছন উদ্দিন যে স্থানে রয়েছে সেই স্থানটি তাঁর নামানুসারে ফেছি গ্রাম নামে আখ্যায়িত হয় । আশারকান্দি নাম সম্পর্কে অনেকে বলে থাকেন বাগদাদ থেকে আখাইনজী নামে একজন ফকির এসেছে তাহার হাতের আশা(লাটি)কান্দি নামক স্থানে গেড়ে তপস্যা বা ধ্যানে মগ্ন ছিলেন।তখন থেকে সেই স্থানের নাম করন করা হয় আশারকান্দি যাহা একটি গ্রামে রূপান্তরিত। ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামেই ইউনিয়নের নাম রাখা হয় । তার ভিত্তিতেই এভাবে আশারকান্দি গ্রামের নামে আশারকান্দি ইউনিয়নের নাম করণ করা হয়।
পাঠকুরা বাজার, ফেচী বাজার, দাওর শাহর মাজার, ফেচন শাহর মাজার উল্লেখযোগ্য।
ইউনিয়নের প্রথম চেয়ারম্যান
(১) মরহুম সহুল উদ্দিন আহমদ ছইল মিয়া,
(২) মরহুম শাহ মদচ্ছির আলী মানিক মিয়া।
(৩) মরহুম শাহ মদচ্ছির আলী মানিক মিয়া।
(৪) মরহুম সহুল উদ্দিন আহমদ ছইল মিয়া।
(৫) মরহুম শাহ মদচ্ছির আলী মানিক মিয়া।
(৬) দীনুল ইসলাম বাবুল।
(৭) আয়ূব খাঁন।
(৮) আব্দুল আহাদ মদরিছ।
(৯) শাহ আবু ইমানি।
(১০) আয়ূব খাঁন
(১১) শাহ আবু ইমানি ।
মারিসা টোমে

মারিসা টোমে (, উচ্চারণ: ; জন্ম: ৪ ডিসেম্বর ১৯৬৪) হলেন একজন মার্কিন অভিনেত্রী। তিনি একটি একাডেমি পুরস্কারসহ একাধিক পুরস্কার অর্জন করেছেন এবং একটি বাফটা পুরস্কার, দুটি গোল্ডেন গ্লোব পুরস্কার ও তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।
টেলিভিশন ধারাবাহিক "অ্যাজ দ্য ওয়ার্ল্ড টার্নস"-এ অভিনয়ের পর তিনি ১৯৮৭ সালে "দ্য কাজবি শো"-এর স্পিন-অফ "আ ডিফরেন্ট ওয়ার্ল্ড"-এ কাজ করে খ্যাতি অর্জন করেন। কয়েকটি চলচ্চিত্র ছোট চরিত্রে অভিনয়ের পর তিনি ১৯৯২ সালে হাস্যরসাত্মক "মাই কাজিন ভিনি" চলচ্চিত্রে অভিনয় করে আন্তর্জাতিক অঙ্গনে পরিচিতি লাভ করেন এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। টোমে পরবর্তীকালে বেশ কয়েকটি ব্যবসাসফল চলচ্চিত্রে অভিনয় করেন, তন্মধ্যে রয়েছে "হোয়াট উইমেন ওয়ান্ট" (২০০০), "অ্যাঙ্গার ম্যানেজমেন্ট" (২০০৩), "ওয়াইল্ড হগস" (২০০৭) এবং "প্যারেন্টাল গাইডেন্স" (২০১২)। তার অভিনীত অন্যান্য চলচ্চিত্রগুলো হল "আনটেমড হার্ট" (১৯৯৩), "অনলি ইউ" (১৯৯৪), "দ্য পেপার" (১৯৯৪), "আনহুক দ্য স্টার্স" (১৯৯৬), "স্লামস অব বেভারলি হিলস" (১৯৯৮), "দ্য গুরু" (২০০২), "বিফোর দ্য ডেভিল নোজ ইউ আর ডেড" (২০০৭), "সাইরাস" (২০১০), "লাভ ইজ স্ট্রেঞ্জ" (২০১৪), এবং "দ্য বিগ শর্ট" (২০১৫)। টোমে "ইন দ্য বেডরুম" (২০০১) এবং "দ্য রেসলার" (২০০৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন।
টোমে মার্ভেল সিনেম্যাটিক ইউনিভার্সের আন্ট মে চরিত্রে "" (২০১৬), "" (২০১৭) এবং আসন্ন "স্পাইডার-ম্যান: ফার ফ্রম হোম" (২০১৯)- চলচ্চিত্রে অভিনয় করছেন।
টোমে ১৯৬৪ সালের ৪ঠা ডিসেম্বর নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার মাতা অ্যাডেলেড "অ্যাডি" বিয়াঞ্চি ছিলেন একজন ইংরেজির শিক্ষক এবং পিতার গ্যারি এ. টোমে একজন আইনজীবী। তার ছোট ভাই অ্যাডাম টোমে একজন অভিনেতা। তিনি শৈশবে কিছু সময় তার দাদা-দাদীর রোমিও ও রিতার কাছে কাটিয়েছেন। টোমের পিতামাতা ইতালীয় বংশোদ্ভূত। তার পিতার পূর্বপুরুষগণ তুসকানি, কালাব্রিয়া ও কাম্পানিয়ার বাসিন্দা ছিলেন; অন্যদিকে তার মাতার পূর্বপুরুষগণ তুসকানি ও সিসিলির বাসিন্দা ছিলেন।
টোমে ১৯৮২ সালে এডওয়ার্ড আর. মুরো হাই স্কুল থেকে পাস করেন। তিনি বোস্টন বিশ্ববিদ্যালয়ে এক বছর পড়াশোনা করেছেন।
সুনীল অ্যামব্রিস

সুনীল ওয়ালফোর্ড অ্যামব্রিস (জন্ম: ২৩শে মার্চ ১৯৯৩) ওয়েস্ট ইন্ডিজ জাতীয় ক্রিকেট দলের একজন খেলোয়াড়। ২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে। সে তার দেশীয় ক্রিকেট ক্লাব "ওয়িন্ডওয়ার্ড আইল্যান্ড" এবং "কম্বাইন্ড ক্যাম্পাসেস অ্যান্ড কলেজেস" এর হয়ে ক্রিকেট খেলেছেন। এছাড়াও সে ক্যারিবিয়ান প্রিমিয়ার লিগ এ সেন্ট লুসিয়া জুকসের হয়ে ক্রিকেট খেলেছেন। অ্যামব্রিসই প্রথম খেলোয়াড় যে কি না টেস্টে পরপর দুইবার হিট উইকেট হন এবং প্রথম টেস্ট অভিষেকেও হিট উইকেট আউট হন।
অ্যামব্রিস ২০১২-১৩ ক্যারিবিয়ান টুয়েন্টি টুয়েন্টি এ কম্বাইন্ড ক্যাম্পাসেস এর হয়ে লিওয়ার্ড আইল্যান্ডে এবং জ্যামাইকা ন্যাশনাল ক্রিকেট টিমের বিরুদ্ধে দুটি ম্যাচ খেলেন। প্রথম শ্রেণীর ক্রিকেটে "আঞ্চলিক চার দিন প্রতিযোগিতায়" তার প্রথম অভিষেক ঘটে, যখন সে ওয়িন্ডওয়ার্ড আইল্যান্ডের হয়ে ক্রিকেট খেলতো। তার প্রথম ইনিংসে, অ্যামব্রিস ২০০ বলে ১১৪ রান করেন এবং ম্যান অব দ্য ম্যাচ হন। সে ৬ ম্যাচে ৪৬৪ রান করে ডেভন স্মিথকে পিছনে ফেলে তার অভিষেক মৌসুম শেষ করেন।
২০১৭ সালের মার্চে, ২০১৬-১৭ আঞ্চলিক চার দিন প্রতিযোগিতায় ওয়িন্ডওয়ার্ডের হয়ে লিওয়ার্ডের বিরুদ্ধে ডাবল সেঞ্চুরি করে। 
"২০১৬-১৭ আঞ্চলিক সুপার ফিফটি" এ সে ওয়িন্ডওয়ার্ডের হয়ে সর্বোচ্চ রান সংগ্রাহকের তালিকায় স্থান করে নেয়। 
অ্যামব্রিস ওয়েস্ট ইন্ডিজ অনূর্ধ্ব ১৯ ক্রিকেট দলের হয়ে অস্ট্রেলিয়াতে ২০১২ অনূর্ধ্ব ১৯ বিশ্বকাপ খেলেন। সে পাপুয়া নিউ গিনির অনূর্ধ্ব ১৯ ক্রিকেট দলের বিরুদ্ধে ৯ চার ও ৭ ছক্কায় ৪৩ বলে ৯১ রান করেন। 
২০১৭ সালের জুনে ভারতের বিপক্ষে খেলার জন্য সে একদিনের ক্রিকেটে ওয়েস্ট ইন্ডিজ জাতীয় ক্রিকেট দলের স্কোয়াডে অন্তর্ভুক্ত হয়, কিন্তু সে খেলেন নি। ২০১৭ সালের ২৯শে সেপ্টেম্বর ইংল্যান্ডের বিরুদ্ধে তার একদিনের আন্তর্জাতিক ক্রিকেটে ওয়েস্ট ইন্ডিজের হয়ে অভিষেক ঘটে। উক্ত ম্যাচে সে ২৭ বলে ৩৮ রানের অপরাজিত ইনিংস খেলেন।
২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে এবং ৬ষ্ঠ ব্যাটসম্যান হিসেবে প্রথম বলেই হিট উইকেট আউট হয়। উক্ত ম্যাচের ২য় ইনিংসে সে ছক্কা মেরে তার রানের খাতা খুলেন এবং ৬ষ্ঠ ব্যাটসম্যান হিসেবে টেস্টে এই কীর্তি গড়েন। ১০ ডিসেম্বর ২০১৭ এ নিউজিল্যান্ডের বিপক্ষে ২য় টেস্টে পুনরায় হিট উইকেট আউট হন এবং প্রথম ব্যাটসম্যান হিসেবে পরপর দুই টেস্টে হিট উইকেট আউট হওয়ার রেকর্ডেও তার নাম লেখান। উক্ত ম্যাচের ২য় ইনিংসে অপরাজিত থাকা অবস্থায় তিনি ইঞ্জুরিতে পড়ে।
ক্রিকবাজ

ক্রিকবাজ টাইমস ইন্টারনেটের মালিকানাধীন ক্রিকেটের খবর ও স্কোর সম্প্রচারকারী ভারতীয় ওয়েবসাইট। ওয়েবসাইটটির বৈশিষ্ট্যসমূহের মধ্যে রয়েছে খবর, নিবন্ধ, সরাসরি ক্রিকেট ম্যাচ সম্প্রচার (স্কোরকার্ড, ভিডিও এবং টেক্সট ধারাভাষ্য), খেলোয়াড় ও দলের র‍্যাংকিং। ওয়েবসাইটটিতে বর্তমানে সরাসরি ও মোবাইল অ্যাপসের মাধ্যমেও ক্রিকেট স্কোর দেখা যায়। ক্রিকবাজ ওয়েবসাইট ক্রিকেটের খবর ও স্কোরের জন্য ভারতের সবচেয়ে বড় মোবাইল অ্যাপ।
২০০৪ সালে ভারতীয় ইন্সটিটিউট অব টেকনোলজির বিএইচইউ বিভাগের প্রাক্তন শিক্ষার্থী পঙ্কজ ছাপারওয়াল ও প্রভীন হেড্জ কর্তৃক ক্রিকবাজ তৈরি করা হয়। পরবর্তীতে ২০১০ সালে ক্রিকবাজকে ক্রিকেটের খবর ও স্কোরের জন্য মোবাইল অ্যাপসের উপযোগী করে উন্নয়ন করা হয়। 
২০১৫ সালের জানুয়ারিতে টাইমস ইন্টারনেট গো-ক্রিকেটকে (GoCricket) ক্রিকবাজের (Cricbuzz) সাথে একত্রিত করে এবং গো-ক্রিকেটের ওয়েবসাইট লিংক ক্রিকবাজের সাথে পুনর্নির্দেশ করে দেয়। এছাড়াও গো-ক্রিকেটের মোবাইল অ্যাপসকেও ক্রিকবাজের সাথে পুনর্নির্দেশ করে দেওয়া হয়। ওয়েবসাইট লিংক ও অ্যাপস পুনর্নির্দেশ করার পর গো-ক্রিকেট ও টাইমস ইন্টারনেট সামাজিক মাধ্যমে তাদের ব্যবহারকারীদের ক্রিকবাজ অনুসরণ করার জন্য বিজ্ঞপ্তি দেয়।
ক্রিকবাজ তাদের ওয়েবসাইটের ফিচার বা বৈশিষ্ট্যসমূহের মধ্যে রেখেছে সরাসরি স্ট্রিমিং ক্রিকেট স্কোর, পূর্বনির্ধারিত সময়সূচি, দল ও খেলোয়াড়ের রেংকিং, আর্কাইভ, সংবাদ, নিবন্ধ, ভিডিও, চিত্রের গ্যালারি। এছাড়াও ক্রিকবাজ তাদের ব্যবহারকারীদের কথা চিন্তা করে অ্যান্ড্রয়েড, আইফোন, উইন্ডোজ ফোন, ব্ল্যাকবেরি ও নোকিয়ার জন্য আলাদা অ্যাপস তৈরি করেছে। ক্রিকবাজে বল বাই বল স্কোর হালনাগাদ দেওয়ার পাশাপাশি লিখিত ধারাভাষ্যেরও সিস্টেম রেখেছে।
২০২১ সালের নভেম্বর অনুযায়ী, ক্রিকবাজ অ্যালেক্সা ইন্টারনেটে সারাবিশ্বে ৩০৩ নাম্বার এবং ভারতে ৩২ নাম্বারে অবস্থান করে। এছাড়াও ২০১৪ সালে গুগল অনুসন্ধানের ক্ষেত্রে ক্রিকবাজ ভারতে ৭ম স্থান দখল করেছিল। 
২০১৪ সালে এটির মোবাইল অ্যাপস ৫০ মিলিয়ন বার ডাউনলোড এর মাইলফলক অতিক্রম করে, যেটি ভারতে সবচেয়ে বেশিবার ডাউনলোড করা অ্যাপস এবং আরও ৫০ মিলিয়ন ব্যবহারকারী কর্তৃক ওয়েবসাইটটি ব্যবহার হয়েছিল, যা ২০১৫ সালের জানুয়ারি পর্যন্ত ২.৬ বিলিয়ন বার পাতা প্রদর্শন করা হয়েছে। আইপিএল মৌসুমে ওয়েবসাইটটির জনপ্রিয়তা আরও বেড়ে যায়।
২০১৫ সালে আগস্ট মাসে ক্রিকবাজ ভারত ও শ্রীলঙ্কা টেস্ট সিরিজের টাইটেল পৃষ্ঠপোষক (স্পন্সর) ছিল।
স্ত্রী (২০১৮-এর চলচ্চিত্র)

স্ত্রী হলো ২০১৮ সালে মুক্তিপ্রাপ্ত ভারতীয় হিন্দি ভাষার একটি কমেডি হরর চলচ্চিত্র। যেটি পরিচালনা করেছেন অমর কৌশিক, রচনা করেছেন রাজ নিদিমরু রাজ ও ডিকে কৃষ্ণা ডি.কে এবং প্রযোজনা করেছেন দীনেশ ভিজান, রাজ নিদিমরু ও কৃষ্ণা ডি.কে। স্ত্রী চলচ্চিত্রের কাহিনী তিরুপতি, অন্ধ্রপ্রদেশ এর নালে বা ঘটনার উপর ভিত্তি করে নির্মাণ করা হয়েছে। ১৯৮০-৯০ এর দশকে তেলুগুর তিরুপতি গ্রামের প্রতি মুখ্য দরজায় "ও স্ত্রী রেপু রা" (ও নারী, কাল এসো) কথাটি লিখা থাকতো। "স্ত্রী" তে শ্রদ্ধা কাপুর, রাজকুমার রাও ছাড়াও পঙ্কজ ত্রিপাঠী, অপারশক্তি খুরানা ও অভিষেক বন্দ্যোপাধ্যায় পার্শ্ব চরিত্রে অভিনয় করেছেন।
স্ত্রী প্রেক্ষাগৃহে ৩১ অক্টোবর ২০১৮ সালে মুক্তি পায়। এ চলচ্চিত্রটি সমালোচকদের প্রশংসা লাভ করে এবং পরিচালকের পরিচালনা প্রশংসা লাভ করে। কিন্তু অনেক সমালোচক এ চলচ্চিত্রের ব্যাপ্তি নিয়ে সমালোচনা করে। ২৩-২৪ কোটি বাজেটের চলচ্চিত্রটি ১৮০ কোটি (US$২৫ মিলিয়ন) আয় করে। স্ত্রী ব্যবসায়িক ভাবে সফলতা লাভ করে।
স্ত্রী চলচ্চিত্রের সঙ্গীতায়োজন করেছেন সচিন-জিগর যুগল। এবং গীতি লিখেছেন ভায়ু, বাদশাহ, জিগার সারিয়া।
দ্য হিন্দুর ভিপিন নাইয়র এটিকে ২.৫/৫ দিয়েছেন এবং বলেন "এটি মনোরঞ্জক হলেও প্রায় একরকম"।
স্ত্রী'র ট্রেইলার ২৬ জুলাই, ২০১৮-এ প্রকাশ পায়। চলচ্চিত্রটি বিশ্বব্যাপী ৩১ আগস্ট, ২০১৮ সালে মুক্তি পায়। স্ত্রী ভারতে প্রথম দিনে ৬.৮৩ কোটি আয় করে। প্রথম উইকেন্ডে ভারতে ৩২.২৭ কোটি আয় করে, যা চলচ্চিত্রটির বাজেট ২৩ কোটি অতিক্রম করে। এই চলচ্চিত্রটি এক সপ্তাহে ৬০.৩৯ কোটির মতো আয় করে যেটি মোট ১০৮ কোটিতে (US$ ১৫ মিলিয়ন) গিয়ে শেষ হয়। স্ত্রী চলচ্চিত্রটি ব্যবসায়িক সাফল্য লাভ করে।
২০২৪ সালের ১৫ আগস্ট "স্ত্রী ২" নামে চলচ্চিত্রটির সিক্যুয়েল প্রেক্ষাগৃহে মুক্তি পায়।
এনাজেনেসিস

এনাজেনেসিস হচ্ছে একটি বিবর্তনীয় প্রক্রিয়া; যার ফলে কোনো প্রজাতি বিভক্ত না হয়ে ধীরে ধীরে বিবর্তিত হয়। পক্ষান্তরে ক্ল্যাডোজেনেসিস বলতে বুঝানো হয়, নতুন প্রজাতি গঠনের সময় শাখা তৈরী হবে অথবা একটি প্রজাতি বিভক্ত হয়ে একাধিক ভগিনী প্রজাতি বা সিস্টার প্রজাতি তৈরী করবে। অর্থাৎ এনাগনেসিস এবং ক্ল্যাডোজেনেসিস একে অপরের বিপরীত। যদিও প্রজাত্যায়নের মাধ্যমে এনাগনেসিসকে সংজ্ঞায়িত করা যায় না, তবে এনাগনেসিসের সাথে প্রজাত্যায়নের সংযোগ আছে। প্রজাত্যায়নের ফলে যখন নতুন শাখা প্রজাতির সৃষ্টি হয় এবং সেই প্রজাতির বিলুপ্তি বা কোনো নির্বাচনে অংশ না নিয়ে একদিকে ক্রমবিকশিত হয়, তখন সেখানে এনাগনেসিস ঘটে থাকে।
সামাজিক বিবর্তনের ক্ষেত্রে সামাজিক এনাজেনেসিস সার্বজনীন অথবা বহুল ব্যবহৃত শব্দ হিসেবে প্রবর্তিত হয়েছে। যা সমাজে আন্তঃসম্পর্ক, অভিযোজন, জটিলতা বৃদ্ধি করেছে
কিছু কিছু বিশেষজ্ঞ এই ক্ল্যাডোজেনেসিস এবং এনাজেনেসিস উভয় শব্দ ব্যবহারের প্রতিই আপত্তি জানান।
মার্ক এরেসফিস্কি নামক বিজ্ঞানের দার্শনিক যুক্তি দেখান এনাজেনেসিসের ফলাফলই প্যারাফাইলেটিক ট্যাক্সা।
ডাবল (ক্রিকেট)

ডাবল ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন।
উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন। জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন।
‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দূর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।
রাণীগঞ্জ ইউনিয়ন, জগন্নাথপুর

রাণীগঞ্জ ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
দ্বাদশ শতাব্দীতে জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেছিলেন শ্রীহট্টের পৌরাণিক আমলের লাউড় রাজ্যের রাজা বিজয় মাণিক্য। বিজয় মাণিক্যের অনেক কাল পরে লাউড় ও জগন্নাথপুর রাজ্যে দিব্য সিংহ নামে নৃপতি রাজত্ব করেন। প্রায় পঞ্চদশ শতাব্দির কালে দিব্য সিংহের পৌপুত্র রাজা রামানাথ সিংহের পুত্র কেশব সিংহ জগন্নাথপুরে রাজ্যত্ব করেন। রাজা কেশবের পৌপুত্র রাজা প্রজাপ্রতি সিংহ জগন্নাথপুর রাজ্যে অধিষ্টিত হয়ে কুশিয়ারা নদীর তীরে একটি হাট নির্মাণ করে। রাজা প্রজাপ্রতি সিংহ একজন মাতৃভক্ত লোক ছিলেন । সে সুবাদে কুশিয়ারা নদীর তীরে তার স্থাপিত নতুন হাটের নাম করেন রাণীর হাট । রাজা প্রজাপ্রতির স্থাপিত এই রাণীর হাটিই পরবর্তিকালে রাণীগঞ্জ বাজার বা রাণীগঞ্জ নামে পরিচিত হয়ে আসছে । এক কালের রাণীগঞ্জ ছিল সমস্ত সুনামগঞ্জ জেলার প্রধান বাণিজ্যিক কেন্দ্র । কালের প্রবাহে ও নদী ভাঙ্গনে এই হাটটি তার প্রবাহ হারাচ্ছে । কুশিয়ার নদীর তীরে গড়ে উঠা ঐতিহ্যবাহী হাটটি ঘিরে গড়ে উঠেছে এখানকার লোক বসতি । যা আজও বিভিন্ন ক্ষেত্রে তার নিজস্ব স্বকীয়তা সমুজ্জ্বল । 
গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন অঞ্চলাদির নামের ভিত্তিতেই ইউনিয়ন নাম রাখা হয়। এরই ধারাবাহিকতায় উক্ত ইউনিয়নের নাম করণ করা হয় রানীগঞ্জ ইউনিয়ন।
হেলালুদ্দীন আহমদ

হেলালুদ্দীন আহমদ একজন বাংলাদেশ সিভিল সার্ভিসের অবসরপ্রাপ্ত সরকারি কর্মকর্তা। তিনি সর্বশেষ বাংলাদেশ সরকারি কর্ম কমিশনের সদস্য হিসেবে দায়িত্ব পালন করেছেন। ইতিপূর্বে তিনি স্থানীয় সরকার বিভাগের সিনিয়র সচিব এবং নির্বাচন কমিশন সচিবালয়ের সচিব হিসেবে দায়িত্ব পালন করেন।
হেলালুদ্দীন আহমদ ১৯৬৩ সালের ২৩শে মে কক্সবাজার জেলার ঈদগাঁও ইউনিয়নে () জন্মগ্রহণ করেন। চট্টগ্রাম বিশ্ববিদ্যালয় থেকে ১৯৮৩ সালে প্রাণিবিদ্যায় স্নাতক ও ১৯৮৪ সালে স্নাতকোত্তর সম্পন্ন করেন। পরবর্তীতে মার্কিন যুক্তরাষ্ট্রের ডিউক বিশ্ববিদ্যালয় থেকে ওরিয়েন্টেশন ডিগ্রি লাভ করেন।
হেলালুদ্দীন আহমদ ১৯৮৮ সালের ফেব্রুয়ারিতে ৭ম ব্যাচে (৮৫ ব্যাচ) বাংলাদেশ সিভিল সার্ভিস প্রশাসন ক্যাডারে যোগদান করেন। কর্মজীবনের শুরুতে প্রথমে সহকারী কমিশনার হিসেবে কিশোরগঞ্জ জেলা প্রশাসকের কার্যালয়ে যোগদান করেন। পরবর্তীতে তিনি সিলেট সদর উপজেলার সহকারী কমিশনার (ভূমি), সিলেট জেলার প্রথম শ্রেণীর ম্যাজিস্ট্রেট, ভূমি অধিগ্রহণ কর্মকর্তা, লামা উপজেলার উপজেলা ম্যাজিস্ট্রেট, রাঙ্গামাটি জেলার নেজারত ডেপুটি কালেক্টর, চট্টগ্রামের মেট্রোপলিটন ম্যাজিস্ট্রেট হিসেবে দায়িত্ব পালন করেন। পরবর্তীতে উপজেলা নির্বাহী অফিসার হিসেবে রুমা উপজেলা, হাটহাজারী উপজেলা, পূর্বধলা উপজেলা এবং লামা উপজেলায় দায়িত্ব পালন করেন। তিনি হবিগঞ্জ জেলার অতিরিক্ত জেলা ম্যাজিস্ট্রেট, চট্টগ্রাম সিটি কর্পোরেশনের সাবেক মেয়র এবিএম মহিউদ্দীন চৌধুরীর একান্ত সচিব, জাতীয় প্রাথমিক শিক্ষা একাডেমীর উপ-পরিচালক, বাংলাদেশ চা বোর্ডের উপসচিব, বান্দরবান পার্বত্য জেলা পরিষদের মুখ্য নির্বাহী কর্মকর্তা হিসেবে দায়িত্ব পালন করেন। আহমদ জেলা প্রশাসক ও জেলা ম্যাজিস্ট্রেট হিসেবে ফরিদপুর জেলায় কর্মরত ছিলেন। ২০১৩ সাল থেকে যথাক্রমে রাজশাহী বিভাগ ও পরে ২০১৬ সাল থেকে ঢাকা বিভাগের বিভাগীয় কমিশনার হিসেবে দায়িত্ব পালন করেন।
২০১৭ সালের ৩০ জুলাই বাংলাদেশ সরকার আহমদকে নির্বাচন কমিশন সচিবালয়ের ভারপ্রাপ্ত সচিব হিসেবে দায়িত্ব প্রদান করে এবং ২০ ফেব্রুয়ারি ২০১৮ তারিখে সচিব মর্যাদায় পদোন্নতি প্রদান করে। ২০১৯ সালের ২৬ মে তাকে স্থানীয় সরকার, পল্লী উন্নয়ন ও সমবায় মন্ত্রণালয়ের সচিব হিসেবে নিয়োগ প্রদান করা হয়। ২০২০ সালের ২৭ জানুয়ারি তিনি সিনিয়র সচিব হিসেবে পদোন্নতি লাভ করেন এবং আগের দপ্তরেই পদায়িত হোন। ২০২২ সালের ২২ মে তিনি সরকারী চাকুরি থেকে অবসরে যান।
হেলালুদ্দীন আহমদ ১১ মে ২০২৩ সালে বাংলাদেশ সরকারি কর্ম কমিশনের সদস্য হিসেবে যোগদানের সময় হতে পরবর্তী ৫ বছরের জন্য নিয়োগ লাভ করেন। ১৭ মে ২০২৩ সালে তিনি সরকারি কর্ম কমিশনের সদস্য হিসেবে শপথ গ্রহণ করেন।
হেলালুদ্দীন আহমদ ব্যক্তিগত জীবনে বিবাহিত এবং তার এক পুত্র ও এক কন্যা রয়েছে।
হেলালুদ্দীন আহমদ ২০১৬ সালের ৬ই মার্চ শ্রেষ্ঠ বিভাগীয় কমিশনার হিসেবে প্রধানমন্ত্রীর কাছ থেকে পুরস্কার গ্রহণ করেন। এছাড়াও ভূমি ব্যবস্থাপনায় বিশেষ অবদানের স্বীকৃতিস্বরূপ একই বছরের জুলাইয়ে শ্রেষ্ঠ বিভাগীয় কমিশনার হিসেবে পাবলিক সার্ভিস ইনোভেশন পুরস্কার লাভ করেন।
হেলালুদ্দীন আহমদ বাংলাদেশ অ্যাডমিনিস্ট্রেটিভ সার্ভিস এসোসিয়েশনের সাবেক সভাপতি।
উন্মুক্ত সামগ্রী

ওপেন কন্টেন্ট ডেভিল উইলির ১৯৯৮ সালে প্রচলন করা একটি নূতন শব্দ, যেটি এমন সৃজনশীল কর্মকে বুঝায়, যা অন্যরা স্বাধীনভাবে অনুমতি ব্যতীত নকল বা পরিবর্তন করতে পারে। এ ধরনের কন্টেন্ট ওপেন লাইসেন্স-এর অধীনে প্রকাশিত হয়।
মূলত, ওপেন কন্টেন্ট ধারণাটির প্রবক্তা মাইকেল স্টুটজ, যিনি গ্নু প্রকল্পের জন্যে "Applying Copyleft to Non-Software Information" পেপারটি লিখেন। শব্দটির সুসমাচার হয় ওপেন কন্টেন্ট প্রকল্পে ডেভিড এ. উইলি কর্তৃক এর ব্যবহারে।
তখন থেকে এটি অনেকগুলো গতানুগতিক স্বত্বাধিকার সীমাবদ্ধতা ব্যতীত কন্টেনটকে সংজ্ঞায়িত করছে।
শহীদ সিরাজ হ্রদ

শহীদ সিরাজ হ্রদ বা শহীদ সিরাজ লেক বা নীলাদ্রি লেক বাংলাদেশের উপজেলা তাহিরপুরে অবস্থিত একটি হ্রদ।
সীমান্তবর্তী ট্যাকেরঘাট চুনাপাথর খনিজ প্রকল্পের পরিত্যক্ত এই খোয়ারীটি ১৯৪০ সালে চুনাপাথর সংগ্রহ শুরু করে। এখানে চুনাপাথর সংগ্রহ করে সুনামগঞ্জের ছাতক উপজেলায় নির্মিত আসাম বাংলা সিমেন্ট ফ্যাক্টরিতে পাঠিয়ে প্রয়োজনীয় চাহিদা মিটানো হত। ১৯৪৭ সালে দেশভাগের পর বিভিন্ন সমস্যা ও ব্যয় বৃদ্ধি দেখিয়ে বন্ধ করে দেওয়া হয় এর সকল কার্যক্রম।
পরে ১৯৬০ সালে সিমেন্ট ফ্যাক্টরী চালু রাখার জন্য চুনা পাথরের প্রয়োজনে ভূমি জরিপ চালিয়ে সীমান্তবর্তী ট্যাকেরঘাট এলাকায় ৩২৭ একর জায়গায় চুনাপাথরের সন্ধান পায় বিসিআইসি কর্তৃপক্ষ। পরবর্তী সময়ে ১৯৬৬ সালে খনিজ পাথর প্রকল্পটি মাইনিংয়ের মাধ্যমে র্দীঘদিন পাথর উত্তোলন করা হয়। ১৯৯৬ সালে এই প্রকল্পটি একটি লোকসানি প্রতিষ্ঠান হিসেবে দেখিয়ে সংশ্লিষ্ট কর্তৃপক্ষ কোয়ারী থেকে চুনাপাথর উত্তোলন বন্ধ করে দেয়।
মুক্তিযুদ্ধের একজন শহীদ সিরাজুল ইসলামের নামানুসারে এই হ্রদের নামকরণ করা হয় শহীদ সিরাজ হ্রদ। মো. সিরাজুল ইসলাম ১৯৫২ সালে কিশোরগঞ্জ জেলার ইটনা উপজেলার ফিলনী গ্রামে জন্ম গ্রহণ করেন। ১৯৭১ সালে স্নাতকে পড়াকালীন সময়ে মুক্তিযুদ্ধ শুরু হলে ঘর ছাড়েন সিরাজ। আসামের ইকো ওয়ান সেন্টারে প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে মুক্তিযুদ্ধে যোগ দেন।
১৯৭১ সালের ৭ই আগস্ট সুনামগঞ্জের সাচনা বাজার এবং জামালগঞ্জ থানা থেকে পাকিস্তানীদের বিতাড়িত করার লক্ষ্যে আক্রমণ চালায় একদল মুক্তিযোদ্ধা। এই দলে ছিলেন সিরাজুল ইসলাম। পাকিস্তানি সেনারা তাঁদের উপস্থিতি টের পেয়ে ব্যাপক গুলি শুরু করে। আকস্মিক এ ঘটনায় মুক্তিযোদ্ধারা কিছুটা হকচকিত। তাঁরাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তাঁরা সামনে এগোতে পারছেন না। এ অবস্থায় সিরাজুল ইসলাম ক্রলিং করে গ্রেনেড চার্জ করতে করতে এগিয়ে যাচ্ছিলেন। এসময় অপর দিক থেকে ছোড়া একটি গুলি তার চোখ ভেদ করে চলে যায়। তিনি শহীদ হন।
সিরাজের জীবনের বিনিময়ে সেদিন সাচনা বাজার এবং জামালগঞ্জ পাকিস্তানি মুক্ত হয়েছিলো। স্বাধীনতার পর শহীদ সিরাজকে বীরবিক্রম উপাধিতে ভূষিত করে বাংলাদেশ সরকার।
মুক্তিযুদ্ধকালীন সময়ে এই সাব-সেক্টরে শহীদ মুক্তিযোদ্ধাদের সমাহিত করা হয়। এঁদের মধ্যে অন্যতম ছিলেন জামালগঞ্জ-সাচনা যুদ্ধে শহীদ দাসপার্টির গেরিলা যোদ্ধা সিরাজুল ইসলাম বীর বিক্রম। তাঁর স্মৃতিতে এই হ্রদের নামকরণ করা হয় শহীদ সিরাজ হ্রদ। হ্রদের পাশেই সিরাজুল ইসলামসহ কয়েকজন মুক্তিযোদ্ধার কবরও সংরক্ষিত রয়েছে এবং শহীদ মুক্তিযোদ্ধা সিরাজ স্মৃতি সংসদ গড়া হয়েছে।
রায়ান'স ওয়ার্ল্ড

রায়ান'স ওয়ার্ল্ড (সাবেক রায়ান টয়সরিভিউ) একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে।
ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে।
রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে "কেন সে ইউটিউবে একই কাজ করছে না?"। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়।
২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে। ২০১৮ সালে, রায়ান টয়জরিভিউ বাচ্চাদের প্রতি লক্ষ্য করে পকেটওয়াচ এবং ওয়াইল্ড ওয়ার্কসের সহযোগিতায় আইওএস এবং অ্যান্ড্রয়েডের জন্য ট্যাগ উইথ রায়ান নামে একটি অ্যাপ তৈরি করে। ২০১৯ সালে, রায়ান টয়েসরিভিউ এবং পকেটওয়াচ প্রাকবিদ্যালয়গামী বাচ্চাদের লক্ষ্য করে রায়ান'স মিস্ট্রি প্লেডেট শিরোনামে একটি ২০-পর্বের টেলিভিশন ধারাবাহিক তৈরি করে। ১ নভেম্বর ২০১৯ সালে, আউটরাইট গেমস প্লেস্টেশন ৪, এক্সবক্স ওয়ান, নিন্টেন্ডো স্যুইচ এবং মাইক্রোসফট উইন্ডোজের জন্য রেস উইথ রায়ান নামে একটি রেস গেম প্রকাশ করে।
সৈয়দ আহমদ কবির

সৈয়দ আহমদ কবির সোহরাওয়ার্দী যিনি সৈয়দ আহমদ কবির নামে বহুল পরিচিত, ছিলেন ভারত ও মধ্যপ্রাচ্যের বিখ্যাত সুফি দরবেশ। তিনি মক্কার সোহরাওয়ার্দী ধারার প্রবর্তক শিহাব উদ্দিন প্রতিষ্ঠিত ধর্মীয় প্রতিষ্ঠানের প্রধান তত্ত্বাবধায়ক ছিলেন। তিনি বাংলাদেশের সিলেট অঞ্চলে ইসলাম ধর্ম প্রচারক শাহজালালের মামা ও শিক্ষাগুরু।
সৈয়দ আহমদ কবির সোহরাওয়ার্দির পিতার নাম সৈয়দ জালাল সুরুখ বোখারী। সুরুখ বোখারী ভারতবর্ষে ইসলাম প্রচারের লক্ষ্যে মুলতান এর নিকট আউচ নামক স্থানে এসে বসবাস করেন এবং সেখানে সৈয়দ আহমদ কবির সোহরাওয়ার্দির জন্ম হয়।
সৈয়দ আহমদ কবির (রহ) এর পীরদের ঊর্ধঃস্তন পীরগণের তালিকা নিম্নরূপঃ
সোয়াই নদী

সোয়াই নদী বা সোয়াইন নদী পুরাতন ব্রহ্মপুত্র নদীর বাম তীরের শাখানদী। এটি বেশ পুুুরোনো একটি নদী। এক সময় ধান ও পাট বোঝাই করা নৌকা তার বুকে বয়ে বেড়াত অহরহ। এই নদী শ্যামগন্জ হয়ে বিসকা হয়ে মগড়া নদীর নদের সাথে মিলিত হয়েছে।
সোয়াই নদীর উৎপত্তি পুরাতন ব্রহ্মপুত্র নদীর চরনিলক্ষীয়া ভাটিপাড়া থেকে। পরে এটি বিসকা রেল স্টেশনের পশ্চিম দিক দিয়ে ভাটিয়াপাড়া পেরিয়ে কাশিগঞ্জ বাজারের মাঝখান দিয়ে বিশকা ইউনিয়নের কুুটুরাগাও নামক গ্রামের পাশ ঘেঁষে মইলাকান্দার সাতপাই গ্রামে এসে পড়েছে নদীটি। এখান থেকে নওপাই ও পাইশকার ভেতর দিয়ে চলে এসেছে শ্যামগঞ্জ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে। এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে। ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মগড়া নদীতে মিলে গেছে। 
এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।
বহদ্দারহাট ফ্লাইওভার ধস

২৪ নভেম্বর ২০১২ সালে চট্টগ্রামের বহদ্দারহাট এলাকায় বহদ্দারহাট ফ্লাইওভারের স্টিলের গার্ডার ধসে পড়ে ১৭ জন নিহত হয়। স্থানীয় সময় (জিএমটি +৬) ছিল ৭:৩০টায়, হঠাৎ করে তিনটি গার্ডার নির্মাণের সময় ফ্লাইওভার (ওভারপাস) থেকে পড়ে যায়। পরে বাংলাদেশ সরকার জানায় যে ঘটনাস্থলে ১৫ জন মারা যায় এবং পঞ্চাশ জন আহত হয়েছিল।
এর আগে ২৯ জুন, ২০১২ সালে বহদ্দারহাটের এই নির্মাণাধীন ফ্লাইওভার থেকে ১৩০ ফুট দীর্ঘ কংক্রিটের গার্ডার ভেঙে পড়েছিল।
বহদ্দারহাটের কেন্দ্রস্থলে বড় শহর ঘড়ি থেকে প্রায় ২০ মিটার (৬৬ ফুট) কাছাকাছি ফ্লাইওভার থেকে তিনটি গার্ডার ভেঙ্গে পড়ে।
২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে পড়ে। গার্ডারগুলো নিচে পড়ার কারণে একটি বিকট শব্দ তৈরি হয়। এতে যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। দেখার জন্য লোকজন ঐ জায়গার দিকে ছুটতে শুরু করে। তারা আহত মানুষকে সাহায্য করার জন্য এগিয়ে আসে।
আনুমানিক ৫০০ জন মানুষ এই গার্ডারগুলির নিচে অবস্থান করছিল। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল।
বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পাড়" এর সামনে গল্প-গুজব করতে পছন্দ করত। ঐ গার্ডারগুলির নিচে বসার জায়গা ছিল। এ ঘটনার সন্ধ্যায় অনেক শিক্ষার্থী ওই জায়গায় বসে গল্পগুজব করছিল।
যখন ঘটনাটি ঘটে তখন স্থানীয় লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসে। ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। এই ঘটনায় প্রায় ১৭ জন প্রাণ হারায়। গার্ডার তাদের উপর সরাসরি পড়েছিল এবং তারা সবাই মারা যায়। অনেক অসনাক্ত মৃতদেহ পাওয়া যায়। এতে প্রায় ৫০ জন আহত হয়। অনেক মানুষ পঙ্গু হয়।
ঘটনার পর উত্তেজিত জনতা এ ফ্লাইওভার প্রকল্পের বিভিন্ন সরঞ্জাম ও বহদ্দারহাট পুলিশবক্সে আগুন ধরিয়ে দেয় ও ওই এলাকায় ভাংচুর চালায়। তারা চট্টগ্রাম জেলা প্রশাসক, অতিরিক্ত জেলা প্রশাসক (রেভিনিউ), ফায়ার সার্ভিসের উদ্ধারকারী যানবাহন এবং একটি অ্যাম্বুলেন্স ভাঙচুর করে। এসময় উত্তেজিত জনতা পুলিশকে লক্ষ্য করে ইট পাথরও নিক্ষেপ করে।
পরিস্থিতি নিয়ন্ত্রণ করতে পুলিশ কয়েক রাউন্ড টিয়ারসেল নিক্ষেপ করেও ব্যর্থ হয়। পরে পরিস্থিতি নিয়ন্ত্রণে সেখানে সেনাবাহিনী মোতায়েন করা হয়। ঘটনার পর রাত ১১টা থেকে উদ্ধারকাজ শুরু করে সেনাবাহিনী।
এপিক ব্রাউজার

এপিক () একটি প্রাইভেসি-কেন্দ্রিক ওয়েব ব্রাউজার। হিডেন রিফ্লেক্স নামক একটি সফটওয়্যার কোম্পানি এর ডেভেলপার, যারা ক্রোমিয়াম সোর্স কোড থেকে এটি বিল্ড করে। এপিক সবসময় "প্রাইভেট ব্রাউজিং মুড"-এ থাকে। ব্রাউজার থেকে বেরোলেই সব ডাটা নুছে যায়। এমনকি ব্রাউজিঙের সময়ও যতটা সম্ভব কম ডাটা সংরক্ষণ করা হয়। গুগল ট্র‍্যাকিঙের সমস্ত অপশন ও অন্য কোম্পানির ট্র‍্যাকিং ব্যবস্থাও তারা বন্ধ করে দিয়েছে। 
আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো।
এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে।